# White Russian

El white russian és un còctel fet amb vodka, licor de cafè (per exemple Kahlúa o Tia Maria) i nata.

## Història

El còctel tradicional conegut com a black russian, que va aparèixer per primera vegada el 1949, es converteix en un white russian amb l'addició de nata. Cap de les dues begudes té un origen rus conegut, però ambdues s'anomenen així perquè el vodka n'és l'ingredient principal. L'Oxford English Dictionary esmenta el white russian que va aparèixer al diari californià Oakland Tribune el 21 de novembre de 1965.
La popularitat del white russian va augmentar amb l'estrena el 1998 de la pel·lícula El gran Lebowski. Al llarg de la pel·lícula, apareix com la beguda preferida del personatge protagonista, Jeffrey «El Penjat» Lebowski. Aquest en diverses ocasions es refereix a la beguda com a Caucasian.

## Preparació

Com amb tots els còctels, existeixen diverses maneres de preparar-lo que varien segons les receptes, els bars o els bàrmans. Les varietats més comunes tenen quantitats ajustades de vodka i licor de cafè, i marques concretes de licor de cafè. També és habitual sacsejar la nata per a espessir-la abans d'abocar-la sobre la beguda. De vegades la beguda es prepara amb cafè calent per a obtenir una delícia càlida els dies freds. Per contra, se sap que el gelat de vainilla s'utilitza, en lloc de nata, per a congelar-lo.
Existeixen moltes variants del còctel, com ara un rus cec (també conegut com a muddy water) que substitueix la nata per crema irlandesa feta de whisky, o un Anna Kúrnikova fet amb llet desnatada, un blanc cubà (fet amb rom en comptes de vodka) o un rus brut (afegint-hi xarop de xocolata).
Un Colorado bulldog és molt semblant al white russian, utilitzant tots els ingredients tradicionals, però afegint-hi un raig de refresc de cola.

## Referències

* ↑ Clofent, Gemma. «White Russian». Cuina. [Consulta: 21 maig 2023].
* ↑ Sicard, Cheri. «Featured Cocktails – Black Russian and White Russian». FabulousFoods.com, 06-08-2007. Arxivat de l'original el 2013-04-25. [Consulta: 8 juny 2010].
* ↑ «10 Famous Cocktails and Where They Were Born». bootsnall.com. [Consulta: 9 febrer 2017].
* ↑ «June 2007 Update : Oxford English Dictionary». oed.com. [Consulta: 9 febrer 2017].
* ↑ «The History of the White Russian». nicoledigiose.com, 10-08-2012. [Consulta: 9 febrer 2017].
* ↑ «White Russian, n. and a.». A: , juny 2007.
* ↑ «An Enthusiast's Guide to Cocktails: the White Russian». The Alcohol Enthusiast, 11-05-2011. Arxivat de l'original el 2012-04-19. [Consulta: 2 desembre 2011].
* ↑ Boardman, Madeline «Jeff Dowd, Real 'Big Lebowski' Dude, Talks White Russians, Jeff Bridges And Bowling». The Huffington Post, 06-03-2013 [Consulta: 24 abril 2015].
* ↑ Kurutz, Steven «White Russians Arise, This Time at a Bowling Alley». The New York Times, 02-12-2008 [Consulta: 9 gener 2014].
* ↑ «Nostalgic Frozen Kahlúa White Russian Cocktail & Holiday Entertaining Tips». Cooking in Stilettos, 12-06-2018. [Consulta: 3 febrer 2019].
* ↑ «Frozen White Russians!». Anne Taintor, 10-07-2015. Arxivat de l'original el 2020-10-30. [Consulta: 3 febrer 2019].
* 1 2 Bingo Barnes. «The Snows of Revolution». The Boise Weekly, 01-11-2006. Arxivat de l'original el 2012-04-07. [Consulta: 31 desembre 2010].
* ↑ «White Russian». Conan's Pub. Arxivat de l'original el 2011-10-08. [Consulta: 6 maig 2010].
* ↑ «Colorado Bulldog».